text: [{"text_idx": "#000005", "text": "Rupa paras jelita anak sulung kepada dua beradik itu salin tak tumpah dengan ibunya yang merupakan pelakon popular pada era 80-an dan 90-an."}, {"text_idx": "#000006", "text": "Dr Julia, 30, yang merupakan doktor perubatan yang memulakan pengajian di Royal College of Surgeons pada tahun 2012 dan menamatkan pengajian pada tahun 2017."}, {"text_idx": "#000008", "text": "Genap lima tahun berumahtangga pada bulan lalu, pasangan itu diserikan dengan kehadiran dua cahaya mata, Tun Alayna Zeeya yang kini berusia empat tahun dan Tun Ameena Zeeya, setahun."}, {"text_idx": "#000010", "text": "\u201cBapa saya pulang kepada Maha Pencipta ketika saya baru berumur 15 tahun. Sejak itu, tidak pernah ada sesiapa yang boleh menggantikannya. Semoga ALLAH mencucuri rahmat ke atas rohnya dan diganjarkan dengan kedudukan tertinggi di jannah,\u201d titipnya."}, {"text_idx": "#000011", "text": "\u201cBagaimanapun, saya mempunyai figura bapa dalam hidup dan saya mensyukurinya. Pertama, kepada mama. Mama telah menjadi ibu dan bapa membesarkan dan mendidik kami. Terima kasih kerana menjadi tonggak kekuatan."}, {"text_idx": "#000012", "text": "\u201cKepada Walid, terima kasih kerana menjadi figura bapa yang hilang ketika saya muda dan telah menambahkan kebaikan dan kasih sayang kepada keluarga kami."}, {"text_idx": "#000013", "text": "\u201cKepada bapa mentua, terima kasih Daddy kerana menerima saya dalam keluarga dan menganggap diri ini seperti anak sendiri.\u201d"}, {"text_idx": "#000014", "text": "Dan terakhir kepada suami, Terima kasih kerana menjadi ayah yang terbaik untuk anak-anak kita. Being with them when I can\u2019t be there and showing them how a man should be,\u201d titip Dr Julia di Instagram."}, {"text_idx": "#000015", "text": "Dr Julia merupakan puteri sulung daripada perkahwinan ibu bapanya yang dibina pada tahun 1991."}]